|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ**  **ՂԵԿԱՎԱՐ** |

**Ո Ր Ո Շ ՈՒ Մ N S(22)222631-Ա**

**Վարչական տույժ նշանակելու մասին**

**ք. Երևան «20» դեկտեմբերի 2022թ․**

Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավար Գարեգին Խաչատրյանս, ուսումնասիրելով Մոհամմադ Օմիդի (Mohammad Omid) (Այսուհետ նաև՝ Վարորդ) նկատմամբ 2022թ. նոյեմբերի 13-ին կազմված թիվ S(22)222631 արձանագրությունը (այսուհետ՝ Արձանագրություն) և վարչական վարույթի նյութերը`

**ՊԱՐԶԵՑԻ**

Տեսչական մարմնի Սյունիքի տարածքային բաժնի կողմից Վերահսկողական գործառույթների իրականացման ընթացքում 2022թ. նոյեմբերի 13-ին կազմվել է կշռման թիվ [2]1311220108 անդորրագիրը (կշեռք՝ ԷԴԵՍՍԱ-ԱՍ գ/հ 1, ստուգաչափման համար՝ թիվ 075731), համաձայն որի՝ Վարորդի կողմից վարված VOLVO մակնիշի 10AB591 հաշվառման համարանիշով տրանսպորտային միջոցը (այսուհետ՝ Տրանսպորտային միջոց) բեռնված է եղել 36910կգ, որից 1-ին սռնին՝ 7000կգ, 2-րդ սռնին 12910 կգ, 3-րդ սռնին՝ 5510կգ, 4-րդ սռնին՝ 6280կգ, 5-րդ սռնին՝ 5210կգ։

Արձանագրության համաձայն՝ Մ-2 միջպետական նշանակության ավտոմոբիլային ճանապարհի 200+000 կմ հատվածում, 13.11.2022թ.-ին, ժամը՝ 13:37-ին Վարորդը երթևեկել է մեկ սռնու վրա ընկած բեռնվածքը 1410 կգ-ով գերազանցող, 5 սռնի ունեցող Տրանսպորտային միջոցով։

Արձանագրության մեջ Վարորդի կողմից առարկությունների վերաբերյալ նշում չի կատարվել, վերջինս հրաժարվել է արձանագրությունը ստորագրելուց, ինչի վերաբերյալ Արձանագրությունում կատարվել է համապատասխան գրառում։

Այսինքն՝ խախտվել է «Ավտոմոբիլային ճանապարհների մասին» ՀՀ օրենքի 10-րդ հոդվածի 6-րդ մասի «է» կետի պահանջը, որի համար Վարչական իրավախախտումների վերաբերյալ Հայաստանի Հանրապետության օրենսգրքի 150․3-րդ հոդվածի 1-ին մասով նախատեսված է վարչական պատասխանատվություն։

ՀՀ կառավարության 2006 թվականի հուլիսի 20-ի թիվ 1106-Ն որոշման Հավելված 2-ով (այսուհետ նաև՝ Հավելված) հաստատվել են տրանսպորտային միջոցների թույլատրելի առավելագույն զանգվածը և (կամ) մեկ սռնու վրա ընկնող բեռնվածքը, ինչպես նաև մեծ եզրաչափերի առավելագույն չափերը։ Համաձայն նշված հավելվածի 2․2․2․2․ կետի՝ երեք սռնի ունեցող մեխանիկական տրանսպորտային միջոց` երկու և ավելի սռնի ունեցող կիսակցորդով, թույլատրելի առավելագույն զանգվածը՝ 40 տոննա։

Համաձայն նույն հավելվածի 3․2․1 կետի՝ մեկ տանող սռնի ունեցող մեխանիկական տրանսպորտային միջոցի տանող սռնին (երբ տրանսպորտային միջոցը երթևեկում է ՀՀ ընդհանուր օգտագործման միջպետական նշանակության ավտոմոբիլային ճանապարհով) թույլատրելի առավելագույն զանգվածը՝ 11․5 տոննա։

Սույն դեպքում Վարորդը գերազանցել է տանող սռնու վրա ընկնող առավելագույն 11․5 տոննա թույլատրելի զանգվածը՝ 1410 կգ-ով։

«Ավտոմոբիլային ճանապարհների մասին» ՀՀ օրենքի 10-րդ հոդվածի 6-րդ մասի «է» կետի համաձայն՝ ընդհանուր օգտագործման ավտոմոբիլային ճանապարհներով արգելվում են թույլատրելի առավելագույն զանգվածը և (կամ) մեկ սռնու վրա ընկնող բեռնվածքը գերազանցող ծանրաքաշ տրանսպորտային միջոցների երթևեկությունը, բացառությամբ չմասնատվող բեռների։

Վարչական իրավախախտումների վերաբերյալ Հայաստանի Հանրապետության օրենսգրքի 150․3-րդ հոդվածի 1-ին մասը սահմանում է, որ Հայաստանի Հանրապետության ընդհանուր օգտագործման պետական ավտոմոբիլային ճանապարհներով թույլատրելի առավելագույն զանգվածը գերազանցող ծանրաքաշ և (կամ) մեկ սռնու վրա ընկնող բեռնվածքը գերազանցող տրանսպորտային միջոցներով երթևեկելը` առաջացնում է տուգանքի նշանակում` սահմանված նվազագույն աշխատավարձի երկուհարյուրապատիկի չափով:

Վարչական վարույթի շրջանակներում Տեսչական մարմնի կողմից իրականացվել են բոլոր անհրաժեշտ գործողությունները՝ Վարորդի լսված լինելու իրավունքն ապահովելու համար։

Օրենսդրական պահանջների և չափորոշիչների հաշվառմամբ` վարչական վարույթի նյութերի հետազոտումից պարզվել է, որ վարչական վարույթի նյութերում առկա են Մոհամմադ Օմիդի (Mohammad Omid) կողմից Վարչական իրավախախտումների վերաբերյալ Հայաստանի Հանրապետության օրենսգրքի 150.3-րդ հոդվածի 1-ին մասով նախատեսված իրավախախտումը թույլ տալու փաստը հիմնավոող բավարար ապացույցներ:

Վերոգրյալի հիման վրա և ղեկավարվելով Վարչական իրավախախտումների վերաբերյալ Հայաստանի Հանրապետության օրենսգրքի 150.3-րդ հոդվածի 1-ին մասով, 24413-րդ հոդվածով, 281-րդ հոդվածով և 282-րդ հոդվածի 1-ին կետով՝

**ՈՐՈՇԵՑԻ**

Իրանի Իսլամական Հանրապետության քաղաքացի Մոհամմադ Օմիդին (Mohammad Omid) Վարչական իրավախախտումների վերաբերյալ Հայաստանի Հանրապետության օրենսգրքի 150․3-րդ հոդվածի 1-ին մասի հատկանիշներով ենթարկել վարչական պատասխանատվության և նրա նկատմամբ նշանակել վարչական տույժ՝ տուգանք 200,000 (երկու հարյուր հազար) ՀՀ դրամ գումարի չափով:

**Ծանոթություն․**

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ վարչական դատարան՝ օրենքով սահմանված կարգով և ժամկետներում:

Տուգանքը պետք է վճարվի տուգանք նշանակելու մասին որոշումը հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

**Ծանուցում․**

Վարչական իրավախախտումների վերաբերյալ Հայաստանի Հանրապետության օրենսգրքի 150․3-րդ հոդվածի 5-րդ մասի համաձայն` նախատեսված արարքները վարչական տույժի նշանակման օրվանից հետո` մեկ տարվա ընթացքում, կրկին կատարելը` առաջացնում է տուգանքի նշանակում` տվյալ արարքի համար սույն հոդվածով սահմանված տուգանքի կրկնապատիկի չափով:

|  |  |  |
| --- | --- | --- |
|  |  | ***ԳԱՐԵԳԻՆ ԽԱՉԱՏՐՅԱՆ*** |